Troels Lund Poulsen (V), 2002-04-05:
For ikke så mange år siden regnedes studiet af internationale forhold i visse akademiske kredse som en andenrangs og halvobskur nichedisciplin, men på det seneste er denne holdning blevet gjort til skamme.
Det lovforslag, der foreligger fra udenrigsministeren, skal understøtte dette.
Forslaget skal således hjælpe til, at et sammenhængende og koncentreret forskningsmiljø bliver skabt i Danmark.
Det gøres konkret ved at slå Dansk Udenrigspolitisk Institut, Center for Udviklingsforskning, Dansk Center for Holocaust- og Folkedrabsstudier og Center for Freds- og Konfliktforskning sammen til Institut for Internationale Studier under en fælles administrativ struktur.
Derudover skabes Institut for Menneskerettigheder, der skal omfatte de aktiviteter, som Det Danske Center for Menneskerettigheder hidtil har varetaget.
De to institutter kommer til at indgå som selvstændige enheder i det, som regeringen foreslår at kalde Dansk Center for Internationale Studier og Menneskerettigheder.
Centeret vil være en selvejende institution, som det også har været kutyme for de centre, der nu bliver slået sammen.
Formålet med denne sammenlægning er at styrke menneskerettighedsområdet og den udenrigspolitiske forskning i Danmark og derigennem skabe en udenrigspolitisk forskningsinstitution, som er af international klasse.
Centeret vil have én bestyrelse, og de to institutter vil desuden have en bestyrelse
Denne struktur findes også i den daglige ledelse, og det samlede antal af direktørposter vil således blive reduceret fra fem til tre.
De tre direktørstillinger slås op offentligt, og det er de respektive bestyrelser, der udelukkende har indflydelse på ansættelsen.
Regeringen sætter sig her uden for indflydelse, hvilket er i overensstemmelse med Venstres målsætning.
Den megen debat, der har været vedrørende den påståede nedlæggelse af Det Danske Center for Menneskerettigheder,
Helt afgørende for Venstres tilslutning til lovforslaget
har været, at centerets uafhængighed er blevet bevaret.
Det har regeringen efterlevet.
Venstre kan konstatere, at regeringen i sit lovforslag helt og holdent efterlever Paris-principperne, og det ser vi meget positivt på.
Desuden har Venstre også noteret sig, at der både har været rettet henvendelse til FN's menneskerettighedshøjkommissær, til Europarådets generalsekretær og OSCE's Kontor for Demokratiske Institutioner.
Udkastet til lovforslaget har ikke givet de pågældende organisationer anledning til at sætte spørgsmålstegn ved det kommende Institut for Menneskerettigheders uafhængighed.
Endelig bør det nævnes, at regeringens lovforslag også vil nedlægge Nævnet for Etnisk Ligestilling.
Venstre er positivt indstillet over for denne nedlæggelse, idet regeringen jo lægger op til et lovforslag i begyndelsen af den kommende folketingssamling, der skal implementere et EF-direktiv på området.
Da fristen for dette direktiv er den 19. juli 2003, mener Venstre, at der er rigelig tid til at gennemføre dette.
Venstre mener, at lovforslaget er sund nytænkning på det udenrigspolitiske område.
Det falder i tråd med Venstres udenrigspolitik, at forskellige områder skal integreres, og det er vigtigt for Venstre, at også det udenrigspolitiske og internationale område bliver omfattet af denne nytænkning.
Derfor kan Venstre støtte lovforslaget.